b'\n_START_ARTICLE_\nCan Feliu (Nav\xc3\xa8s)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una gran casa pairal de planta rectangular, teulada a doble vessant i orientada nord - sud. Portal d\'entrada amb arcada. La fa\xc3\xa7ana principal \xc3\xa9s d\'arc de mig punt adovellada amb finestres a la planta baixa i al primer pis, a la part superior, galeria oberta amb arcades._NEWLINE_El terra de l\'entrada i de diverses estances del primer pis \xc3\xa9s de pedra, amb grans lloses tallades i sostres amb bigues._NEWLINE_El parament \xc3\xa9s de pedres irregulars i sense tallar amb morter, excepte a les cantonades i a les llindes de les finestres i de les portes, que s\xc3\xb3n picades i tallades._NEWLINE_Davant de la casa, hi ha una gran era amb tot un conjunt de coberts i corrals.\n_START_SECTION_\nHist\xc3\xb2ria\n_START_PARAGRAPH_\nAquest lloc \xc3\xa9s el que apareix com a "Castell d\'Orsera" i una de les primeres not\xc3\xadcies \xc3\xa9s del 1163, moment en el qual el cavaller Pere de Vilar\xc3\xb3, com a llegat testamentari, va donar a Santa Maria de Solsona aquest castell. En un document del segle XII, Joan Feliu va prestar declaraci\xc3\xb3, entre d\'altres, quan els senyors de Nav\xc3\xa8s i Joan de Corbera es disputaven el mas del Pujol. Durant els segles XVI i XVII es van fer moltes reformes a la casa, quedant molt poques restes de la primitiva masia.'